text: Tilfældigt job udviklede sig til en succes, der gør mange mennesker glade 
  18 januar 2011 kl. 18.03
  Kolding-kvinde har fem arbejdspladser på én gang.
  Karin Andersen har ikke bare én - men hele fem arbejdspladser i Kolding kommune.
  Et tilfældigt job med løntilskud udviklede sig til en succes.
  Årsagen til de mange arbejdspladser skal findes sidste år.
  Her fik Karin Andersen et job med løntilskud på daginstitutionen Tved. Men da der ikke var kontorarbejde nok i Tved, blev Karin Andersen hurtigt populær i andre institutioner. 
  Kontorarbejde er nemlig ikke det, institutionslederne har mest forstand på.
  Ordningen er blevet et hit blandt institutionerne, hvor lederne pludselig har fået mere tid til deres egentlige arbejde.
  Hvis alle institutioner i Danmark fik kontorhjælp efter Kolding-modellen, så vil det skabe 900 nye arbejdspladser, oplyser fagforeningen Handel og Kontor.
  